రాహుల్ ద్రవిడ్ అంతర్జాతీయ క్రికెట్ సెంచరీల జాబితా

రాహుల్ ద్రవిడ్ రిటైర్డ్ భారతీయ క్రికెటరు. ఇంటర్నేషనల్ క్రికెట్ కౌన్సిల్ (ICC) నిర్వహించే మ్యాచ్‌లలో టెస్టులు, వన్డే ఇంటర్నేషనల్ (ODI) క్రికెట్ రెండింటిలోనూ ఆడాడు. అతని "... ప్రపంచవ్యాప్తంగా ఉన్న అత్యంత భయంకరమైన, అత్యంత వేగవంతమైన, తెలివిగల బౌలర్లను తప్పించుకోవడం"లో అతని సామర్థ్యానికి గాను అతన్ని "ది వాల్" అని అంటారు.  అతను టెస్టు క్రికెట్‌లో 36 సెంచరీలు, వన్డే ఇంటర్నేషనల్స్ (ODI)లో 12 చేశాడు. అతను 2000లో ఐదుగురు <i id="mwIw">విస్డెన్</i> క్రికెటర్లలో ఒకరిగా ఎంపికయ్యాడు,  అలాగే 2004లో ICC టెస్టు ప్లేయర్ ఆఫ్ ది ఇయర్, ICC ప్లేయర్ ఆఫ్ ది ఇయర్ గా ఎంపికయ్యాడు.

ద్రవిడ్ తన తొలి టెస్టు సెంచరీ 1997 జనవరిలో దక్షిణాఫ్రికాపై సాధించాడు. మ్యాన్ ఆఫ్ ది మ్యాచ్ ప్రదర్శనలో, అతను తొమ్మిది గంటల వ్యవధిలో 148 పరుగులు చేశాడు. అతను 1998-99 సిరీస్‌లో న్యూజిలాండ్‌తో జరిగిన చివరి టెస్టులో 190, 103 నాటౌట్‌ చేసి ఒక మ్యాచ్‌లోని రెండు ఇన్నింగ్స్‌లలో సెంచరీలు చేశాడు. అతను 2005 మార్చిలో మరో మ్యాన్-ఆఫ్-ది-మ్యాచ్ ప్రదర్శనలో పాకిస్తాన్‌పై 110, 135 పరుగులు చేసి, ఆ ఫీట్‌ను పునరావృతం చేశాడు. మూడు మ్యాచ్‌ల సిరీస్‌లో రెండవ మ్యాచ్‌లో భారత్‌ను విజయానికి నడిపించాడు. 2001లో బోర్డర్-గవాస్కర్ ట్రోఫీలో రెండో టెస్టులో VVS లక్ష్మణ్‌తో కలిసి 376 పరుగుల ఐదవ వికెట్ భాగస్వామ్యంలో 180 పరుగులు చేయడం, ఆస్ట్రేలియన్లు ఫాలో-ఆన్ చేయమని కోరినప్పటికీ, ద్రావిడ్ 171 పరుగులతో భారత్‌ను విజయపథంలో నడిపించడంలో సహాయం చేశాడు. లక్ష్మణ్‌తో అతని భాగస్వామ్యం టెస్టు క్రికెట్ చరిత్రలో ఐదో వికెట్‌కు మూడో అత్యధిక భాగస్వామ్యం. 2004 ఏప్రిల్‌లో రావల్పిండిలో ద్రావిడ్ సాధించిన అత్యధిక టెస్టు స్కోరు 270, పాకిస్తాన్‌పై భారత్‌కు ఇన్నింగ్స్ విజయాన్ని అందించింది.  ఈ ప్రదర్శన టెస్టు క్రికెట్‌లో భారత బ్యాట్స్‌మెన్ చేసిన నాల్గవ అత్యధిక స్కోరు.  అతను అన్ని టెస్టు ఆడే దేశాలపై సెంచరీలు సాధించాడు. మొత్తం 10 టెస్టు ఆడే దేశాల లోనూ సెంచరీలు చేసిన మొదటి క్రికెటరతను.

ద్రవిడ్ తొలి వన్డే సెంచరీ 1997 మేలో పాకిస్థాన్‌పై చేశాడు. 1999లో ఆరు సెంచరీలు చేసాడు, 1999 ప్రపంచ కప్‌లో (కెన్యా, శ్రీలంకపై) రెండు సెంచరీలతో సహా. తరువాతి కాలంలో అతను సౌరవ్ గంగూలీతో కలిసి అప్పటి రికార్డు 318 పరుగుల భాగస్వామ్యంలో పాల్గొన్నాడు.  అతని అత్యధిక స్కోరు 153 అదే సంవత్సరం న్యూజిలాండ్‌పై చేసాడు. సచిన్ టెండూల్కర్‌తో కలిసి 331 పరుగుల రికార్డు రెండో వికెట్ భాగస్వామ్యంలో భాగంగా ఆ స్కోరు చేసాడు. ఆ సమయంలో భారత్‌ రెండవ అత్యధిక వన్‌డే స్కోరు చేసింది.

సూచిక

టెస్టు సెంచరీలు

అంతర్జాతీయ వన్డే సెంచరీలు

మూలాలు